රටේ වැඩිම බාධා තියෙන ඡන්දය මෙයයි  අරගලය අංගසම්පූර්ණ කර ගැනීමට ජනතාව ජනාධිපතිවරණය අවස්ථාවක් කරගත යුතුයි  ජවිපෙ ප්රධාන ලේකම් ටිල්වින් සිල්වා
සමාජ වෙනසක් වෙනුවෙන් කළ අරගලය සම්පූර්ණ කර ගැනීමට ජනාධිපතිවරණය අවස්ථාවක් කර ගන්නා ලෙස ජනතාවගෙන් ඉල්ලා සිටින බව ජනතා විමුක්ති පෙරමුණේ ප්රධාන ලේකම් ටිල්වින් සිල්වා මහතා පැවසීය පසුගියදා පැවති ජාතික ජන බලවේගයේ මාධ්ය හමුවට එක්වෙමින් වැඩිදුරටත් අදහස් දැක්වූ ඒ මහතා මෙසේද කීය 1982 සිට ජනාධිපතිවරණ කිහිපයක්ම පවත්වා තිබෙනවා ඒ සියලු ජනාධිපතිවරණවලට වඩා මේ මැතිවරණය විශේෂයක් ගන්නවා අපේ රටේ ජනාධිපතිවරයෙක් තනතුර දාලා ගිහින් ඒ හිස් තැන බාරගන්න වෙනත් කෙනෙක් පත්වෙලා මේක ඒකෙන් පසුව පවත්වන ජනාධිපතිවරණයක් පසුගිය කාලයේ විශාල මහජන අරගලයක් තිබුණා ගෝඨාභය රාජපක්ෂ පාලන සමයේදී රට අරාජික වී ජනතාව පෝලිම්වල මියැදෙමින් ජනතාව පීඩාවට පත්වූ මොහොතක ජනතාව මහපාරට බැහැලා දැවැන්ත අරගලයක් කළා අරගලය නිමා වුණේ ගෝඨාභය රාජපක්ෂ ජනාධිපතිකමත් මහින්ද රාජපක්ෂ අගමැතිකමත් බැසිල් රාජපක්ෂ නාමල් රාජපක්ෂ හා චමල් රාජපක්ෂ ඇමතිකමුත් අත්හැරීමෙනුයි ඒ ගොල්ලන් ඇමතිකම් අත්හැර ජනවරමක් නැති රනිල් වික්රමසිංහ ජනාධිපති කළා අරගලයේ නියැලුණ ශ්රී ලාංකේය ජනතාව බලාපොරොත්තු වුණේ රාජපක්ෂ පාලනය අහෝසි කරලා අලුත් වෙනසක් අරගලයේ සිටි ජනතාවගේ අරමුණු ඉටු වුණේ නැහැ ඒ ජනතාවගේ බලාපොරොත්තු ඉටු කර ගැනීම සඳහා ලැබෙන පළමුවැනි අවස්ථාව තමයි මේ ජනාධිපතිවරණය අරගලයේ සිටි ජනතාවට තමන් කළ අරගලයේ අවසානය දකින්න වුවමනාව තිබෙනවා මේ ඉන්න දුෂ්ට පාලකයන් වෙනස් කරලා තමන්ට වඩා හොඳ පාලනයක් නිර්මාණය කර ගැනීමේ ඕනෑකම තිබෙනවා අපේ ජනතාව විශාල ප්රමාණයක් මහපාරට බැහැලා සාමකාමී දැවැන්ත අරගලයක් කරලා සමාජය වෙනසක් වෙනුවෙන් කළ අරගලය අංග සම්පූර්ණ කර ගන්න අලුත් පාලනයක් ගොඩනගා ගන්න ලැබෙන අවස්ථාවක් මේ ජනාධිපතිවරණය ඒ නිසා සෑම පැත්තකින්ම විශේෂ හා ඉතා වැදගත්කමක් තිබෙන ඡන්දයක් අනෙක් විශේෂත්වය තමයි මේ රටේ වැඩිම බාධාව තිබුණු ඡන්දය මීට පෙර ජනතාව ඡන්දවලට අකමැතිව තිබියදීත් පාලකයන් ඡන්ද ඉතා කැමැත්තෙන් පැවැත්වූවා නමුත් මෙවර ජනතාව ඡන්දෙ එනකම් කැමැත්තෙන් බලාගෙන ඉන්නවා නමුත් පාලකයන් ඡන්දෙට බයවෙලා තියෙනවා අද සිට ජනාධිපතිවරණය පැවැත්වීමේ වගකීම තිබෙන්නේ රනිල් වික්රමසිංහට හෝ ආණ්ඩුවට හෝ නොවෙයි  මැතිවරණ කොමිසමටයි කොමිසමට පැවරෙනවා ජනාධිපතිවරණය සඳහා ප්රකාශයක් කරන සහ ඡන්දය පවත්වන වගකීම අප වැනි රටක ජනතාව මැතිවරණ කෙරෙහි විශ්වාස තබා ගන්න නම් ප්රජාතන්ත්රවාදී ලෙස පාලකයන් වෙනස් කළ හැකියි කියන අදහස සමාජය තුළ පවතින්න නම් මේ කරන කැත වැඩය නවත්වන්න ඕනෑ මේ දෙගෙඩියාව නවත්වන්න ඕනෑ ඡන්දය එන එකක් නැහැයි කියන අදහස නවත්වන්න ඕනෑ දැන් බලය තිබෙන්නේ මැතිවරණ කොමිසමට අපි කොමිසමෙන් ඉල්ලීමක් කරනවා තමන්ගේ බලය අනුව දින ප්රකාශයට පත්කරන්න කියලා මැතිවරණ කොමිසම පිළිබඳවත් සමාජයේ යම් දෙගෙඩියාවක් තිබෙනවා ඒ තමයි රනිල් වික්රමසිංහලා පළාත් පාලන ඡන්දය කල් දැම්මාම කොමිසමට බැරි වුණා ඒක පවත්වා ගන්න කොමිසම යම් උත්සාහයක් දැරුවා හැබැයි උපරිම උත්සාහය දැරුවේ නැහැ සමාජය තුළ කොමිසම පිළිබඳව තිබෙන මතය වෙනස් කර නැහැ කොමිසම පෙනී ඉන්නේ ජනතාව හා ප්රජාතන්ත්රවාදය වෙනුවෙන් මැතිවරණ කොමිසම ඡන්ද කල්දාන කොමිසමක් නොවෙයි ඡන්ද පවත්වන කොමිසමක් ඒ නිසා අපි සූදානම් ඡන්දය පවත්වන්න කිසිදු බලපෑමක් අපට නැහැ කියලා ස්වාධීනව කටයුතු කරන කොමිසමක් බව ඔප්පු කරමින් ඡන්දය සඳහා දින ප්රකාශයට පත්කරන්න ඕනෑ කියලා අපි හිතනවා මැතිවරණ කොමිසම වගකියන්න ඕනෙ ව්යවස්ථාවට රනිල් වික්රමසිංහ ගේමක් ගහලා මේ මැතිවරණය නොතියා ඉඳියි කියන විහිළුකාරී මතයක් දිගටම සමාජයේ පවත්වා ගෙන ආවා රනිල් නියම ගැටකාරයෙක් නම් ඡන්දය නවත්වන්න තිබුණේ මීට බොහෝ කලකට කලින් එයා ඡන්දෙ කල්දමා ගන්න කළ උප්පරවැට්ටි සියල්ලම අසමත් වෙලා තියෙන්නේ මේක යුග පරිවර්තනයක් අපි එක යුගයක ඉඳලා ඊට වඩා හොඳ යහපත් ක්රමයකට මාරු වෙන්න හදන අවස්ථාවක් පාලක කණ්ඩායම් හැමවිටම ඡන්ද නොතියා ඉන්න උත්සාහ කරනවා අනෙක් පැත්තෙන් බිය වැද්දීම කරනවා වහසිබස් දොඩනවා නිශ්ශංක සේනාධිපති අනුරව පරදවන්න කෝටි ගණනක් වියදම් කරන්න සූදානම් බව කිව්වා දැන් එයා සොයා ගන්නවත් නැහැ ලොහාන් රත්වත්තේ ජීවත්ව ඉන්නකම් අනුරට ජනාධිපති වෙන්න දෙන්නේ නැහැ කියනවා ජනතාවගේ කැමැත්තත් ජන බලයත් වෙනස් කරන්න එක එක කයිවාරුකාරයන්ට බැහැ මේ මෝදු වෙලා එන්නේ ජනතාවගේ කැමැත්ත වසර 76ක දුෂ්ට නරුම පාලනය එපා වෙලා දුක විඳලා ඇති වෙලා ජනතාව වෙනසක් අපේක්ෂා කරනවා ඒ වෙනස කර ගන්න හොඳම තැන ජාතික ජන බලවේගය කියලා ජනතාව හිතනවා